par tiesību termiņa pagarinājumu attiecībā uz audiovizuāliem kopražojumiem, kā noteikts Brīvās tirdzniecības nolīguma starp Eiropas Savienību un tās dalībvalstīm, no vienas puses, un Korejas Republiku, no otras puses, Protokola par sadarbību kultūras jomā 5. pantā

Ar Padomes Lēmumu (ES) 2020/470 (2020. gada 25. marts) par tiesību termiņa pagarinājumu attiecībā uz audiovizuāliem kopražojumiem, kā noteikts Brīvās tirdzniecības nolīguma starp Eiropas Savienību un tās dalībvalstīm, no vienas puses, un Korejas Republiku, no otras puses, Protokola par sadarbību kultūras jomā 5. pantā, Padome piekrita pagarināt tiesību izmantošanas termiņu no 2020. gada 1. jūlija līdz 2023. gada 30. jūnijam.

Izmantošanas tiesības tika noteiktas uz trim gadiem (no 2011. gada 1. jūlija līdz 2014. gada 30. jūnijam). Saskaņā ar protokola 5. panta 8. punkta b) apakšpunktu “tiesību izmantošanas termiņu pagarina par trīs gadiem un turpmāk pagarina automātiski uz tādu pašu termiņu, ja vien kāda no pusēm nepārtrauc tiesību izmantošanu, paziņojot par to rakstveidā vismaz trīs mēnešus pirms sākotnējā termiņa vai jebkura turpmākā termiņa beigām.”

Saskaņā ar protokola 5. panta 8. punkta b) apakšpunktu pēc trīs gadu sākotnējā termiņa tiesību izmantošanas termiņu pagarinās par tikpat ilgiem turpmākiem termiņiem, ja vien kāda no Pusēm nepārtrauc tiesību izmantošanu, paziņojot par to rakstveidā vismaz trīs mēnešus pirms sākotnējā termiņa vai jebkura turpmākā termiņa beigām.

Protokola par sadarbību kultūras jomā, kas ir pievienots Brīvās tirdzniecības nolīgumam starp Eiropas Savienību un tās dalībvalstīm, no vienas puses, un Korejas Republiku, no otras puses (“protokols”), 1. pantā tiek izveidota sistēma, kuras satvarā Puses sadarbojas, lai veicinātu kultūras pasākumu, preču un pakalpojumu apmaiņu, tostarp audiovizuālajā sektorā.

2015. gada 1. oktobrī Padome pieņēma Lēmumu (ES) 2015/2169 par to, lai noslēgtu Brīvās tirdzniecības nolīgumu starp Eiropas Savienību un tās dalībvalstīm, no vienas puses, un Korejas Republiku, no otras puses.

Priekšlikums

PADOMES LĒMUMS

par tiesību termiņa pagarinājumu attiecībā uz audiovizuāliem kopražojumiem, kā noteikts Brīvās tirdzniecības nolīguma starp Eiropas Savienību un tās dalībvalstīm, no vienas puses, un Korejas Republiku, no otras puses, Protokola par sadarbību kultūras jomā 5. pantā

EIROPAS SAVIENĪBAS PADOME,

ņemot vērā Līgumu par Eiropas Savienības darbību,

ņemot vērā Padomes Lēmumu (ES) 2015/2169 (2015. gada 1. oktobris) par to, lai noslēgtu Brīvās tirdzniecības nolīgumu starp Eiropas Savienību un tās dalībvalstīm, no vienas puses, un Korejas Republiku, no otras puses, kas grozīts ar Padomes Lēmumu (ES) 2022/2335, un jo īpaši tā 3. panta 1. punktu,

ņemot vērā Eiropas Komisijas priekšlikumu,

tā kā:

(1)Protokola par sadarbību kultūras jomā, kas ir pievienots Brīvās tirdzniecības nolīgumam starp Eiropas Savienību un tās dalībvalstīm, no vienas puses, un Korejas Republiku, no otras puses (“protokols”), 1. pantā tiek izveidota sistēma, kuras satvarā Puses sadarbojas, lai veicinātu kultūras pasākumu, preču un pakalpojumu apmaiņu, tostarp audiovizuālajā sektorā.

(2)Protokolā ir ietverti noteikumi par tiesībām audiovizuālos kopražojumos gūt labumu no attiecīgajām sistēmām.

(3)Saskaņā ar protokola 5. panta 8. punkta b) apakšpunktu pēc trīs gadu sākotnējā termiņa tiesību izmantošanas termiņu pagarinās par tikpat ilgiem turpmākiem termiņiem, ja vien kāda no Pusēm nepārtrauc tiesību izmantošanu, paziņojot par to rakstveidā vismaz trīs mēnešus pirms sākotnējā termiņa vai jebkura turpmākā termiņa beigām. Saskaņā ar minēto noteikumu tiesību izmantošana pēdējo reizi tika pagarinātas līdz 2023. gada 30. jūnijam, un neviena no Pusēm to nav pārtraukusi.

(4)Ar Padomes Lēmumu (ES) 2020/470 tiesību izmantošanas termiņš attiecībā uz audiovizuāliem kopražojumiem tika pagarināts uz trīs gadiem, proti, no 2020. gada 1. jūlija līdz 2023. gada 30. jūnijam. Ar 2022. gada 1. marta spriedumu lietā Komisija/Padome Tiesa minēto lēmumu atcēla. Spriedumā Tiesa arī saglabāja Lēmuma (ES) 2020/470 sekas, līdz tiks novērsti konstatētie atcelšanas pamati.

(5)Padome 28.11.2022. pieņēma Lēmumu (ES) 2022/2335, ar ko Lēmumu (ES) 2015/2169 groza saskaņā ar minēto spriedumu.

(6)Lai kliedētu jebkādas šaubas par Savienības apņemšanos pagarināt tiesību izmantošanas termiņu par trim gadiem, proti, no 2020. gada 1. jūlija līdz 2023. gada 30. jūnijam, un tādējādi nodrošinātu protokola pienācīgu īstenošanu, būtu jāpieņem jauns lēmums, pamatojoties uz Padomes Lēmuma (ES) 2015/2169 3. panta 1. punktu, kas grozīts ar Padomes Lēmumu (ES) 2022/2335 un saskaņā ar minēto spriedumu jāpiemēro no 2020. gada 1. jūlija,

IR PIEŅĒMUSI ŠO LĒMUMU.

1. pants

Termiņu tiesībām audiovizuālos kopražojumus izmantot attiecīgajās Pušu sistēmās vietēja un reģionāla kultūras satura veicināšanai, kā paredzēts 5. panta 4.–7. punktā Protokolā par sadarbību kultūras jomā, kas pievienots Brīvās tirdzniecības nolīgumam starp Eiropas Savienību un tās dalībvalstīm, no vienas puses, un Korejas Republiku, no otras puses, pagarina par trim gadiem, proti, no 2020. gada 1. jūlija līdz 2023. gada 30. jūnijam.

2. pants

Šis lēmums stājas spēkā tā pieņemšanas dienā.